ZMLUVA č. Z/

o vykonaní previerky dokumentácie systému riadenia kvality, o vykonaní recertifikačného auditu pre certifikáciu zhody systému kvality s normou ISO 9001 a o dohľadových auditoch pre udržanie certifikátu ISO 9001 a OHSAS 18001

uzavretá v zmysle ust. § 269 ods.2 Obchodného zákonníka č. 513/1991 Zb. v znení neskorších zmien a doplnkov

medzi:

|  |  |  |
| --- | --- | --- |
| Objednávateľ | : | **Východoslovenský ústav srdcových a cievnych chorôb, a. s.** (ďalej len "Objednávateľ") |
| Sídlo | : | Ondavská 8, 040 11 Košice |
|  |  | Zápis v Obchodnom registri Okresného súdu Košice I, Oddiel Sa, vložka č. : 1360/V |
| Zastúpené | : | **doc. MUDr. František SABOL, PhD., MPH** **– predseda predstavenstva spoločnosti****Ing. Marián ALBERT,** **MBA – podpredseda predstavenstva spoločnosti**  |
| IČOIČ DPH | :: | 36 601 284SK2022108704 |
| Bankové spojenie | : | IBAN SK48 0900 0000 0004 4595 2274 SWIFT code: GIBASKBX |

a

|  |  |  |
| --- | --- | --- |
| Poskytovateľ | : |  |
| Sídlo | : |  |
|  |  |  |
| Zastúpené | : |  |
| IČOIČ DPH | :: |  |
| Bankové spojenie | : |  |

**ČLÁNKY ZMLUVY**

ČLÁNOK I PREDMET ZMLUVY 3

ČLÁNOK II PRÁVA A POVINNOSTI POSKYTOVATEĽA 3

ČLÁNOK III PRÁVA A POVINNOSTI OBJEDNÁVATEĽA 4

ČLÁNOK IV ZMLUVNE DOHODNUTÁ CENA 4

ČLÁNOK V TERMÍNY POSKYTOVANÝCH ČINNOSTÍ 6

ČLÁNOK VI PLATOBNÉ PODMIENKY 6

ČLÁNOK VII úrok z omeškania 6

ČLÁNOK VIII ZÁVEREČNÉ USTANOVENIA 7

# ČLÁNOK I PREDMET ZMLUVY

Predmetom tejto zmluvy je zabezpečenie vykonania auditu dokumentácie systému riadenia kvality, vykonanie recertifikačného auditu v zmysle noriem ISO rady 9001, v tomto prípade v zmysle ISO 9001 a dohľadových auditov pre udržanie certifikátu ISO 9001 a OHSAS 18001 a to za podmienok špecifikovaných v nasledujúcich článkoch tejto zmluvy.

#

# ČLÁNOK II PRÁVA A POVINNOSTI POSKYTOVATEĽA

1. Poskytovateľ v rámci plnenia zmluvy vykoná:
2. Audit súčasného stavu dokumentácie systému riadenia kvality a Príručky kvality vo vzťahu k požiadavkám podľa normy ISO 9001.
3. Audit súčasného organizačného poriadku a schémy vo vzťahu
k požiadavkám podľa normy ISO 9001.
4. Audit organizácie Objednávateľa v zmysle porovnania aktuálneho stavu
s požiadavkami podľa normy ISO 9001.
5. Vyhodnotenie činností a) - c) a odovzdanie písomnej správy Objednávateľovi
o zistenej miere zhody jeho systému kvality s požiadavkami podľa normy ISO 9001
a o prípadných nevyhnutných nápravných opatreniach v tomto systéme na dosiahnutie akceptovateľnej zhody s týmito požiadavkami.
6. Vydanie certifikátu ISO 9001 (v slovenskej a anglickej jazykovej verzii) o zhode systému kvality objednávateľa s požiadavkami podľa normy ISO 9001 a registrácii certifikátu v akreditačnom systéme  a certifikačnej značky v prípade úspešného dokončenia auditu.
7. Vyhodnotenie auditov vykonaných v ročných intervaloch vyplývajúcich z dohľadových auditov pre udržanie certifikátu ISO 9001 a OHSAS 18001 a odovzdanie písomnej správy.
8. Poskytovateľ starostlivo vyberie členov audítorského tímu s ohľadom na ich spôsobilosť vzhľadom na obchodné činnosti Objednávateľa a najneskôr 14 dní pred prvým termínom uvedeným v článku V tejto zmluvy oznámi ich mená Objednávateľovi.
9. Poskytovateľ bude zachovávať prísnu dôvernosť o všetkých informáciách získaných v rámci plnenia zmluvy, či už sa jedná o informácie v písomnej alebo v ústnej podobe, bude ich používať len pre zmluvné účely a nebude ich odovzdávať žiadnej v tejto zmluve neuvedenej tretej strane bez predchádzajúceho písomného súhlasu Objednávateľa a/alebo neumožní ich sprístupnenie tretej strane.
10. Poskytovateľ bude akceptovať zodpovednosť za prípadne škody spôsobené Objednávateľovi jeho pracovníkmi.

# ČLÁNOK III PRÁVA A POVINNOSTI OBJEDNÁVATEĽA

1. Objednávateľ umožní Poskytovateľovi prístup ku všetkým písomným alebo ústnym informáciám, ktoré sa týkajú jeho systému riadenia kvality podľa požiadaviek normy ISO 9001 a OHSAS 18001.
2. Objednávateľ zabezpečí kanceláriu za účelom vykonania previerky a technické vybavenie podľa dohody.
3. Objednávateľ menuje jedného svojho pracovníka ako svojho splnomocneného zástupcu voči pracovníka Poskytovateľa a umožní v obvyklých pracovných hodinách prístup do všetkých príslušných priestorov vo vnútri svojej organizácie v rozsahu potrebnom na vykonanie auditu systému riadenia kvality podľa normy ISO 9001 a OHSAS 18001.
4. Pred zahájením plnenia tejto zmluvy môže Objednávateľ písomne predložiť odôvodnené námietky voči pracovníkom Poskytovateľa ohľadom ich spôsobilosti alebo nezaujatosti, a to priamo štatutárnemu orgánu Poskytovateľa do 3 dní po obdŕžaní písomnej správy o ich menovaní Poskytovateľom.
5. Objednávateľ sa môže písomne obrátiť so sťažnosťou na správanie pracovníkov Poskytovateľa v priebehu plnenia zmluvy na štatutárny orgán Poskytovateľa.
6. Objednávateľ môže používať certifikačnú značku v zhode s dokumentom „Používanie certifikačnej značky“ počas platnosti certifikátu.
7. Objednávateľ súhlasí so zverejnením údajov o spoločnosti o udelení certifikátu v časopise Kvalita a na internetovej stránke Poskytovateľa.
8. Objednávateľ súhlasí so zverejnením pozastavenia alebo zrušenia platnosti certifikátu na internetovej stránke Poskytovateľa.
9. Objednávateľ súhlasí, aby dokumentácia z vykonaných auditov bola sprístupnená zástupcom akreditačných orgánov k nahliadnutiu.
10. Objednávateľ umožní zástupcom akreditačných orgánov prítomnosť počas auditov a prístup ku všetkým písomným alebo ústnym informáciám, ktoré sa týkajú jeho systému riadenia kvality.

# ČLÁNOK IV ZMLUVNE DOHODNUTÁ CENA

1. Ceny dohodnuté za činnosti:

|  |  |
| --- | --- |
| 1. Prihlášku k registrácii, za preštudovanie dokumentácie, vykonanie recertifikačného auditu ISO 9001, spracovanie dokumentácie, vypracovanie záverečnej správy, vydanie certifikátu v akreditačnom systéme Slovenskej republiky – SNAS v prípade úspešného dokončenia auditu
 |  EUR |
| 1. za 2 dohľadové audity v ročných intervaloch počas platnosti certifikátu ISO 9001
 |
| Platba v EUR | 1. rok (do 05/2017) Celkom 1 audit | 2. rok (do 05/2018)Celkom 1 audit |
| Poplatok za dohľadový audit  | EUR | EUR |
| Celkom za 2 roky | EUR |
| c) za 2 dohľadové audity v ročných intervaloch počas platnosti certifikátu OHSAS 18001 |
| Platba v EUR | 1. rok (do 05/2017) Celkom 1 audit | 2. rok (do 05/2018)Celkom 1 audit |
| Poplatok za dohľadový audit  | EUR | EUR |
| Celkom za 2 roky | EUR |

K jednotlivým sumám za činnosti podľa odstavca 1. tohto článku sa bude účtovať DPH v zákonom stanovenej výške.

2. Recertifikačný audit ISO 9001 bude vykonaný v tomto rozsahu:

|  |
| --- |
| Preštudovanie dokumentácie |
| Recertifikačný audit |
| Spracovanie výsledkov a vypracovanie záverečnej správy |

# ČLÁNOK V TERMÍNY POSKYTOVANÝCH ČINNOSTÍ

1. Recertifikačný audit ISO 9001 u objednávateľa: 05/2016
2. Analýza výsledkov previerky a ich prezentácia manažmentu Objednávateľa: 05/2016
3. Dohľad nad certifikátom počas troch rokov od dátumu vydania certifikátu
s vykonaním dvoch ročných previerok v dohodnutých termínoch.

#

# ČLÁNOK VI PLATOBNÉ PODMIENKY

1. Na základe zmluvne dohodnutej ceny, viď článok IV. tejto zmluvy, budú Poskytovateľom vystavované faktúry po vykonaní činností uvedených v článku IV tejto zmluvy.
2. Splatnosť vystavených faktúr je do 30 dní od dátumu doručenia faktúry.
3. Certifikát bude odovzdaný Objednávateľovi až po uhradení všetkých záväzkov voči Poskytovateľovi.

#

# ČLÁNOK VII úrok z omeškania

1. Za omeškanie platby faktúry zaplatí Objednávateľ úrok z omeškania podľa Obchodného zákonníka § 369 ods. 1.
2. Ak nebude po 30 dňoch po splatnosti faktúry vykonané jej preplatenie zo strany Objednávateľa, má Poskytovateľ právo prerušiť ďalšiu nadväzujúcu činnosť až do termínu preplatenia príslušnej faktúry a zodpovedajúceho úroku z omeškania resp. jednostranne odstúpiť od zmluvy.

# ČLÁNOK VIII ZÁVEREČNÉ USTANOVENIA

1. Vzťahy vyplývajúce z tejto zmluvy a právne vzťahy s ňou súvisiace sa riadia právnym poriadkom Slovenskej republiky a ustanoveniami Obchodného zákonníka.
2. Táto zmluva vstupuje do platnosti podpisom zmluvy a účinnosť dňom nasledujúcim po dni jej zverejnenia v CRZ. Platnosť zmluvy končí ukončením zmluvných činností respektíve po zaplatení všetkých záväzkov Objednávateľa, podľa toho čo nastane skôr. Návrhy dodatkov sú oprávnené predkladať obidve zmluvné strany pri dodržaní písomnej formy.

Košice, dňa

|  |  |  |
| --- | --- | --- |
|  |  |  |
| doc. MUDr. František SABOL., PhD., MPH predseda predstavenstva Východoslovenský ústav srdcových  a cievnych chorôb, a. s.  |  |  |
|  |  |  |
|  Ing. Marián ALBERT, MBA podpredseda predstavenstva Východoslovenský ústav srdcových  a cievnych chorôb, a. s.  |  |  |